|  |  |
| --- | --- |
| **LÆRERVEJLEDNING** | |
| **Titel på undervisningselementet:**  Facts om forbrug | |
| **Tema:** Forbrugets påvirkning af klima og miljø samt genbrugs potentiale for reduktion | **Anbefalet varighed i timer**: 30 min |
| **Introduktion:** Facts om forbrug bidrager med en introduktion til sprog, elementer og begreber indenfor arbejdet med bæredygtigt byggeri og genbrug af byggematerialer. Undervisningselementet indeholder fakta i øjenhøjde for lærlinge på erhvervsskoler. Både når det handler om det private forbrug, det nationale forbrug og selvfølgelig forbruget i byggesektoren. Undervisningsgangen søger at bidrage med viden, begreber og at skabe motivationen hos lærlingene for at arbejde videre med emner omkring genbrug af byggematerialer. | |
| **Forberedelse:**  Undervisningselementet er en god introduktion til videre arbejde med emnet – underviseren skal derfor have planlagt, hvilket undervisningselement der skal følge bagefter.    Eleverne skal have adgang til internettet. | |
| **Læringsmål:**  **Primære læringsmål:**  Du har viden om klima- og miljøproblematikker.  Du kan komme med eksempler på forbrugets påvirkning af både klima og miljø.  Du kan komme med eksempler på byggebranchens påvirkning af klima og miljø.  **Bidrager også til:**  Du er bevidst om byggebranchens muligheder for at sænke forbruget.  Du er bevidst om hvordan du som håndværker kan sænke forbruget. | |
| **Indhold og formål:**  Forbrugets påvirkning af klima og miljø generelt  Reduktionspotentialet i genbrug  Privatlivseksempler  Faglige eksempler fra norden både i makro (byggebranchens) og mikro (håndværkerens) perspektiv  Fem spørgsmål om forbrug – lærlingen kan finde svar i teksten og evt. også selv bidrage med anden viden  Formålet med facts om forbrug er at øge lærlingenes viden om både privatforbruget og byggebranchens forbrugs påvirkning af klima og miljø | |
| **Forslag til undervisningsplan:**  **Oplæg fra læreren (5 min)**    Oplægget vil indeholde emnerne:  1: Fremvisning af hvor facts om forbrug kan findes på hjemmesiden  2: Hurtig gennemgang af indhold og spørgsmål  **•** **Selvstudie (20 min)**                          1: Læs teksten og følg links for at få yderlige information (videoer, interaktiv            info)                          Evt.  2: Formuler 1-2 spørgsmål om ressourcer, klima/miljø og genbrug                          3. Byt med en makker og svar på hinandens spørgsmål  **•** **Opsamling i plenum (5 min.)**  1: Eksempler på lærlinges egne spørgsmål og svar  2: Spørgsmål? | |
| **Differentiering:**  Undervisningselementet kan differentieres på klasseniveau og individniveau.  Klassedifferentiering foregår ved at læreren kan vælge at inkludere eller ekskludere delelementet, hvor eleverne selv skal formulere og svarer på hinanden spørgsmål.  Individdifferentiering foregår ved at lærlingene kan vælge kun at læse teksten/få teksten læst op eller klikke sig videre til videoer og interaktive hjemmesider, hvor de kan få yderligere info. Derudover er der også mulighed for at lærlingen selv kan finde frem til mere relevant info. | |
| **Feedback og Evaluering:** De eventuelle egen formulerede spørgsmål og svar kan give en indikation på, i hvor høj grad lærlingene har reflekteret over relevansen af ressourceproblematikker og genbrug som en løsning.  Det næste undervisningselement ”fællesdebatten” giver yderligere viden om udbyttegraden. Jo mere lærlingen kan benytte fakta og begreber fra ”facts om forbrug” til ”fællesdebatten”, jo bedre. | |